PETAK, 3. 4. 2020.

Prođe i ovaj tjedan.

***Matematika***

Pisano dijeljenje ( 546 : 2 )

U ovom primjeru se vidi opravdanost onoga što sam govorio vezano uz urednost i potpisivanje znamenaka.

Za početak pogledajte prezentaciju. Kao i prošli puta najprije trebate omogućiti makronaredbe pa tek onda gledati.



U bilježnicu upišite naslov, napišite oba primjera dijeljenja i provjeru.

Poslije za vježbu riješite zadatke iz udžbenika na strani 103. Zadatke broj 3, 4 i 5 možete raditi u bilježnicu ako nemate dovoljno mjesta.

***Tjelesna i zdravstvena kultura***

Sviđa mi se onaj na HRT3.

Dok sam ga gledao osjetio sam potrebu da ustanem.

Ustao sam.

Siguran sam da znate što je bilo dalje.

***Glazbena kultura***

Tu smo najtanji.

Prošli sat sam zadao ( po meni ne težak) zadatak.

TKO ŽELI neka pošalje zvučni zapis neke pjesme koju ste učili pjevati, učili svirati.

Znao sam da se neće svi odazvati na moj poziv, ali ruku na srce očekivao sam puno više nego 4 učenika/ce. Stoga neka ovaj zadatak stoji još do utorka. Oni koji su to odradili su slobodni, a oni koji nisu neka se malo potrude pa pjesmom, svirkom, plesom, pljeskanjem ili nečim drugim naprave zvučni zapis. Netko može i dva.

***Hrvatski jezik***

Sjećate li se Samoživog diva. Tu legendu nam je ispričao Oscar Wilde.

I mi imamo legende ( narodne priče o nekom događaju ili o nekoj osobi).

Naša legenda ima naslov DIV DRAGONJA i nalazi se na strani 124 vaše čitanke.

NAJPRIJE:

a) 1 - 2 puta pročitajte priču

b) provjeri manje poznate riječi

c) pisano odgovori na pitanja na strani 125 ( dječak i djevojčica) – prvih 6

 - pitanja nije potrebno prepisivati

d) zapiši u bilježnicu

**Div Dragonja**

 **hrvatska legenda**

**Tema**:

**Likov**i:

**Mjesto radnje**:

**Vrijeme radnje**:

**Legenda** je narodna predaja o životu neke osobe ili priča o nekom događaju.

**Tijek događanja:**

UVOD:

GLAVNI DIO:

KRAJ:

I za kraj naš novi pozdrav petkom:

 ***UGODAN VIKEND I ČUVAJTE SE!***